МафIэсым зыщыхъумэным хуаущий
Урысей МЧС-м и управленэ нэхъыщхьэу КъБР-м щыIэм кIэлъыплъыныгъэ, профилактикэ лэжьыгъэмкIэ и IуэхущIапIэм и къулыкъущIэхэм гъэ еджэгъуэщIэм щыщIидзэжым ирихьэлIэу Къэбэрдей-Балъкъэр Республикэм и еджапIэхэр, зи школ кIуэгъуэ мыхъуахэр зэкIуалIэ IуэхущIапIэхэр, псори 653-рэ мэхъу - къапщытащ.
Налшык къалэ дэт курыт еджапIэ №32-м щыкIуам егъэджакIуэхэмрэ школым и администрацэмрэ псалъэмакъ, чэнджэщ щхьэпэхэр драгъэкIуэкIащ. МафIэс къэхъу хъужыкъуэмэ ящIэн хуейр гурагъэIуащ, апхуэдэуи цIыхухэм хъыбар зэрырагъащIэ Iэмэпсымэхэр зэрызэтеухуами кIэлъыплъащ.
Фигу къэдгъэкIыжынщи, апхуэдэ Iуэхухэр ирагъэкIуэкI 2020 гъэм бадзэуэгъуэм и 3I-м къащта федеральнэ закон №248-м къигъэувхэм япкъ иткIэ зэхагъэува планым тету.
МафIэсым зыщыхъумэным теухуа дерсхэр фокIадэм и япэ махуипщIым республикэм и курыт еджапIэ псоми щрагъэкIуэкIыну я мурадщ МЧС-м и лэжьакIуэхэм.

Урысей МЧС-м и Управленэ нэхъхыщхьэу КъБР-м щыIэм и пресс-IуэхущIапIэ.
